Paul Matavire (mushakabvu) aive chizvagwa chenyika yeZimbabwe iri yanzvi munezvekuimba nemimhanzi. Paul ainyanyisa kuzivikanwa nekuimba achishandisa mutauro weChiShona nemashoko akadzama, anonakidza, anosekesa zvaivumburudza vanhu muvhu nokuseka, uyewo aiimba achishandisa mashoko aidudzira mamiriro ezvinhu zvakanyatsojeka nokutsetsa zvinekutapira kunenge mutakunanzva. Ashandisa nyaudzosingwi, madimikira netsumo zvinehunyanzvi husina vamwe vaimbi. Paul aiimba nezvetsika dzinozivikanwa noruzhinji maitikiro adzo muupenyu hwavanhu, asi achidudzira tsika idzi nenzira inosekesa uyewo ichitaridza huipi nekushaya unhu kwevanhu vanoita tsika idzi dzakashata.